1980'erne var årtiet, hvor du iførte dig neonfarver, drejede på din Rubiks terning og lyttede til musik indspillet på de kassettebånd, som du hørte i din walkman - som måske var gul eller lilla?

Vi har håndplukket 10 fantastiske personligheder, fænomener og ting fra 80'erne, som du garanteret kan huske - se med her:

Kim Schumacher

Husker du den hurtigtsnakkende blonde radio- og tv-vært, der satte nye standarder for, hvordan man taler til folk hjemme i stuerne? Kim Schumacher arbejdede på Danmarks Radio, hvor han i 80'erne lavede radioprogrammerne Studie, Pop, Klubland, 7'eren, Natradio og Fredagsåbent. Senere skiftede han til tv, og blev i 90'erne kendt for programmerne 1999 og Harakiri og Labyrint. Schumacher gjorde sin homoseksualitet til en del af sit image og døde alt for tidligt i 1990 af AIDS efter et kort sygdomsforløb.

Ninja Turtles

I 1987 så fire skildpadder dagens lys i en tegnefilm-serie, der endte med at blive en kæmpe succes og nå hele 193 afsnit. Sidste afsnit blev indspillet i 1996. De fire padder bor i kloakkerne og kæmper mod verdens ondskab, som er personificeret i hovedfjenden Shredder. Serien er ændret undervejs, og Shredders onde makker Krang og de ubegavede håndlangere Bebop og Rocksteady har måttet lade livet.

Walkman

Walkman'en blev introduceret af Sony sidst i 1970'erne, og blev set i hånden eller bæltestroppen på mangen en teenager i 1980'erne. En walkman er egentlig en transportabel kassettebåndafspiller, og gav musikglade unge mennesker helt nye muligheder.

Jane Fonda

Jane Fonda blev verdenskendt i 1980'erne med sit motions-program, der gik under navnet Jane Fonda Workout. Iført benvarmere og stramtsiddende dragter fik hun hevet folk op af stolene og gjorde det muligt at komme i form hjemme i stuerne - et koncept, der har holdt ved sidenhen. Udover at være kendt som motionsguru har Fonda også høstet anerkendelse som skuespiller og forfatter.

SorBits

SorBits var tyggegummimærket uden sukker, der styrede i 1980'erne, men som nu er gået i glemmebogen til fordel for Stimorol og andre mærker. Måske husker du, at hvert stykke tyggegummi var pakket ind hver for sig? SorBits blev oprindeligt introduceret i Danmark i 1965 som det første sukkerfri tyggegummi, og kunne dengang kun købes på Apoteket.

'Midt om natten'

Dansk film fra 1984, som den dag i dag er en af de mest sete danske film nogensinde. Filmen har Kim Larsen og Erik Clausen i hovedrollerne og er instrueret af Erik Balling. 'Midt om natten' er kendt for sin røde, politiske synsvinkel og ikke mindst for Kim Larsens sange, der den dag i dag vækker begejstring og genkendelse. På billedet ses Kim Larsen og Erik Balling.

Rubiks terning

Rubiks terningen nåede sin højeste popularitet i 1980'erne, og gav anledning til hovedbrud rundt omkring i mange danske hjem. Terningen er opfundet af den ungarske billedhugger og arkitektur-professor Ernõ Rubik i 1974. Det skønnes, at der på verdensplan er solgt over 300.000.000 eksemplarer af Rubiks terning eller efterligninger af den.

'Helt vild med Susan'

Eller 'Desperately Seeking Susan' som den hedder på engelsk - film fra 1985 med Rosanna Arguette og Madonna i hovedrollerne. Filmen blev en kæmpe succes, ikke mindst på grund af Madonna, der var forbillede for en hel generation af teenagere i 1980'erne.

Super Mario

Mario er en lavstammet, italiensk blikkenslager skabt af spildesigneren Miyamoto, og de fleste børn og unge fra 1980'erne har stiftet bekendtskab med ham på et godt gammeldags bip bip-spil. I alt har Mario været med i over 200 videospil. Han så dagens lys i spillet Donkey kong i 1981 og har siden bredt sig til flere forskellige genrer. Mario-spil er med mere end 210 millioner solgte enheder verden over den bedst sælgende videospilserie nogensinde. På billedet ses han sammen med sin bror - de velkendte Mario bros.

Fondue

Hvad stod der på middagsbordene, når der skulle holdes fest i 1980'erne? Der stod såmænd rejecocktail, fondue og chokolademousse - husker du det? Ordet 'fondue' kommer fra det franske 'fondre', der betyder 'at smelte'. Oprindeligt er det en schweizisk ret, der så dagens lys allerede i 1930'erne. I Danmark blev det i 1980'erne særligt populært at dyppe de lange gafler i den fælles gryde med enten smeltet ost eller rygende varm olie.

Kilder: wikipedia.dk, slikleksikon.org, imdb.com, scope.dk

Hvad husker du fra 1980'erne? Skriv en kommentar på vores Facebookside - følg linket i boksen.